Самому дзіўна (Шаўчэнка/Клімковіч)
Самому дзіўна. А дзе-ж дзецца?
Што тут рабіць, з чаго пачаць?
Людзей і долю праклінаць
Не варта. Жыць так, як жывецца,
Сярод чужых чужому жыць?
А што закутаму рабіць?
Каб мог кайданы перагрызці,
Я б грыз. Ды не, няма карысці,
Не тыя кавалі кавалі,
Не так жалеза гартавалі,
Каб перагрызці. Гора нам
Нявольнікам і сіратам
Ў стэпу бяскрайным за Уралам.

1847

Орская крэпасць

Вершы Тараса Шаўчэнкі
Творы 1847 года
Пераклады Міхася Клімковіча

uk:Кобзарь (1876)/Том 1/Самому чудно, а де же дітись